Notum sit omnibus presentibus et futuris, quod ego Willelmus de Salsac, de Vertamisia, ductus bona memoria, legavi et donavi in perpetuum, pro salute anime mee et parentum meorum, Deo et beate Marie, et beato Petro, et ecclesie de Grazac, unam eminam avene et XX et unum denarios censuales in tenemento de la Socha annuatim. Actum apud castrum de Vertamisia, presentibus: Petro Sancti Desiderii, monacho; Willelmo Marafi, milite; Willelmo Boerii, domicello, et quibusdam aliis clericis et laycis, anno Domini Mº CCº Lº IIIº. In cujus rei signum et testimonium, ego Artauda, relicta dicti Willelmi, sigilli mei munimine presentes litteras feci roborari.